ai4bharat/Pralekha huggingface dataset:
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે સાજા થયેલા કેસની ખૂબ મોટા પ્રમાણમાં સંખ્યા નોંધાવી
- છેલ્લા 24 કલાકમાં 79,000થી વધુ લોકોને રજા મળી
- ભારતનો સાજા થવાનો દર 78%ને પાર
- કુલ સક્રિય કેસના 60% કેસ 5 સૌથી વધુ અસરગ્રસ્ત રાજ્યોમાં
- મંત્રીમંડળે બિહારના દરભંગામાં નવી ઓલ ઇન્ડિયા ઇન્સ્ટિટ્યૂટ ઓફ મેડિકલ સાયન્સિસ ની સ્થાપનાને મંજૂરી આપી

Press Information Bureau
Ministry of Information and Broadcasting
Government of India
ભારતે સાજા થયેલા કેસની ખૂબ મોટા પ્રમાણમાં સંખ્યા નોંધાવી, છેલ્લા 24 કલાકમાં 79,000થી વધુ લોકોને રજા મળી, ભારતનો સાજા થવાનો દર 78%ને પાર, કુલ સક્રિય કેસના 60% કેસ 5 સૌથી વધુ અસરગ્રસ્ત રાજ્યોમાં
વધુ વિગતો માટે : https://pib.gov.in/PressReleseDetail.aspx?PRID=1654383
હેલ્થકેર કામદારોમાં કોવિડ -19 જાનહાનિ
વધુ વિગતો માટે : https://pib.gov.in/PressReleseDetail.aspx?PRID=1654454
પરપ્રાંતીય શ્રમિકોને નાણાકીય સહાય
વધુ વિગતો માટે : https://pib.gov.in/PressReleasePage.aspx?PRID=1654759
‘કોવિડ-19 સામે લડી રહેલા આરોગ્ય કામદારો માટે પ્રધાનમંત્રી ગરીબ કલ્યાણ પેકેજ વીમા યોજના’ની મુદત વધુ 6 મહિના માટે લંબાવવામાં આવી
વધુ વિગતો માટે: https://pib.gov.in/PressReleasePage.aspx?PRID=1654761
કોમ્બેટ કોવિડ -19 માટે વ્યૂહાત્મક અભિગમ
વધુ વિગતો માટે: https://pib.gov.in/PressReleseDetail.aspx?PRID=1654447
બિહારમાં વિવિધ વિકાસ યોજનાઓના શુભારંભ પ્રસંગે પ્રધાનમંત્રીના સંબોધનનો મૂળપાઠ
વધુ વિગતો માટે: https://pib.gov.in/PressReleseDetail.aspx?PRID=1654432
પ્રધાનમંત્રીએ બિહારમાં ‘નમામિ ગંગે’ યોજના અને ‘અમૃત  યોજના’ અંતર્ગત વિવિધ પરિયોજનાઓનું ઉદ્ઘાટન કર્યું
વધુ વિગતો માટે: https://pib.gov.in/PressReleseDetail.aspx?PRID=1654463
લોકડાઉન અંગે એનડીએમએની માર્ગદર્શિકા
વધુ વિગતો માટે: https://pib.gov.in/PressReleseDetail.aspx?PRID=1654589
ખાનગી હોસ્પિટલો દ્વારા થતાં ઓવરચાર્જિંગ અંગેની તપાસ
વધુ વિગતો માટે: https://pib.gov.in/PressReleseDetail.aspx?PRID=1654449
ભારતમાં કોવિડ રસીના વિકાસની સ્થિતિ
વધુ વિગતો માટે: https://pib.gov.in/PressReleseDetail.aspx?PRID=1654450
દેશમાં કોવિડ 19 રોગચાળો ફાટી નીકળવાના પ્રારંભિક સંકેતો
વધુ વિગતો માટે: https://pib.gov.in/PressReleseDetail.aspx?PRID=1654451
કોવિડ -19 દર્દીઓને સાજા થવામાં મદદ કરવા માટે યોગ
વધુ વિગતો માટે: https://pib.gov.in/PressReleseDetail.aspx?PRID=1654498
રોગચાળા દરમિયાન માનસિક સ્વાસ્થ્યના પ્રશ્નોમાં વધારો
વધુ વિગતો માટે: https://pib.gov.in/PressReleseDetail.aspx?PRID=1654456
કોવિડ -19ના પીડિતો માટે નવી હેલ્થકેર યોજના
વધુ વિગતો માટે: https://pib.gov.in/PressReleseDetail.aspx?PRID=1654457
મંત્રીમંડળે બિહારના દરભંગામાં નવી ઓલ ઇન્ડિયા ઇન્સ્ટિટ્યૂટ ઓફ મેડિકલ સાયન્સિસ ની સ્થાપનાને મંજૂરી આપી
વધુ વિગતો માટે: https://pib.gov.in/PressReleseDetail.aspx?PRID=1654424
ભારતીય ચિકિત્સા પદ્ધતિ અને હોમિયોપેથીના તબીબી શિક્ષણમાં ક્રાંતિકારી સુધારા લેવાશે
વધુ વિગતો માટે: https://pib.gov.in/PressReleseDetail.aspx?PRID=1654384
કોવિડ -19 રોગચાળા સામે લડવા માટે વિશ્વ બેંક દ્વારા ભારતને આપવામાં આવેલી લોનની વિગતો
વધુ વિગતો માટે: https://pib.gov.in/PressReleseDetail.aspx?PRID=1654593
FACT CHECK
(Visitor Counter : 166
આર્થિક બાબતો પર મંત્રીમંડળીય સમિતિ
મંત્રીમડળે ફોસ્ફેટિક અને પોટાસ્ટિક  ખાતરો માટે વર્ષ 2020-21 માટે પોષકતત્વો આધારિત સબસિડી  દરો નિર્ધારિત કરવાની મંજૂરી આપી
પ્રધાનંમત્રી શ્રી નરેન્દ્ર મોદીની અધ્યક્ષતામાં મળેલી આર્થિક બાબતોની કેન્દ્રીય સમિતિએ ફોસ્ફેટિક અને પોટાસ્ટિક  ખાતરો માટે વર્ષ 2020-21 માટે પોષકતત્વ આધારિત સબસિડી ના દરો નિર્ધારિત કરવા માટે મંજૂરી આપી છે. NBS માટે મંજૂર કરવામાં આવેલા દરો નીચે દર્શાવ્યા અનુસાર છે:-
|
|
પ્રતિ કિલો સબસિડીના દર 
|
|
N
|
|
P
|
|
K
|
|
S
|
|
18.789
|
|
14.888
|
|
10.116
|
|
2.374
CCEA દ્વારા NBS યોજના હેઠળ એમોનિયમ ફોસ્ફેટ  નામના જટિલ ખાતરને સામેલ કરવાની પણ મંજૂરી આપવામાં આવી છે.
P&K ખાતરો માટે વર્ષ 2020-21 દરમિયાન સબસિડી આપવા માટે અંદાજે રૂ. 22,186.55 કરોડનું ભારણ આવશે.
P&K પરની સબસિડી ખાતર કંપનીઓને CCEA દ્વારા મંજૂરી આપવામાં આવેલા સબિસિડી દરે આપવામાં આવશે.
પૃષ્ઠભૂમિ:
સરકાર ખાતર ઉત્પાદકો/ આયાતકારો મારફતે ખેડૂતોને સબસિડીના ભાગે યુરિયા અને P&Kના 21 ગ્રેડના નામે ખાતરો ઉપલબ્ધ કરાવે છે. P&K પરની સબસિડીનું સંચાલન NBS યોજના હેઠળ કરવામાં આવે છે જે 01.04.2010થી અમલી છે. ખેડૂતલક્ષી અભિગમના કારમે સરકાર ખેડૂતોને પરવડે તેવા ભાવે P&K ખાતર ઉપલબ્ધ કરાવવા માટે પ્રતિબદ્ધ છે. આ સબસિડી ઉપરોક્ત દરે ખાતર કંપનીઓને આપવામાં આવશે જેથી તેઓ ખેડૂતોને ખાતરની વાસ્તવિક કિંમત કરતા સસ્તા ભાવે ખાતર ઉપલબ્ધ કરાવી શકે.
GP/DS
(Visitor Counter : 96
માનવ સંસાધન વિકાસ મંત્રાલય
ટીચર્સ એલિજિબિલીટી ટેસ્ટ ના ક્વોલિફાઈંગ સર્ટિફિકેટનો વેલિડિટી પિરિયડ 7 વર્ષથી વધારીને આજીવન કરાયો-શ્રી રમેશ પોખરિયાલ ‘નિશંક’
કેન્દ્રીય શિક્ષણ મંત્રી શ્રી રમેશ પોખરિયાલ ‘નિશંક’એ ઘોષણા કરી હતી કે સરકારે ટીચર્સ એલિજિબિલીટી ટેસ્ટના ક્વોલિફાઈંગ સર્ટિફિકેટનો વેલિડિટી પિરિયડ વર્ષ 2011ની પૂર્વ અસરથી 7 વર્ષથી વધારીને આજીવન કરી દેવાનો નિર્ણય કર્યો છે. તેમણે વધુમાં જણાવ્યું હતું, એ ઉમેદવારો કે જેમની 7 વર્ષની સમયમર્યાદા અગાઉ જ પૂર્ણ થઈ ચૂકી છે તેમને ટેટ પ્રમાણપત્રો રિવેલિડેટ /નવા ઈસ્યુ કરવા માટે આવશ્યક કદમ સંબંધિત રાજ્યો/કેન્દ્રશાસિત પ્રદેશો દ્વારા ઉઠાવાશે.
શ્રી પોખરિયાલે કહ્યું હતું કે આનાથી શિક્ષણક્ષેત્રે કારકિર્દી બનાવવા ઈચ્છુક ઉમેદવારો માટે રોજગારીની તકો વધારતું એક હકારાત્મક કદમ બની રહેશે.
ટીચર્સ એલિજિબિલીટી ટેસ્ટ શાળાઓમાં શિક્ષક તરીકે નિયુક્તિ માટે યોગ્યતા મેળવવા માટેના આવશ્યક યોગ્યતાઓમાંની એક છે. 11 ફેબ્રુઆરી, 2011ના રોજ નેશનલ કાઉન્સિલ ફોર ટીચર એજ્યુકેશન ની માર્ગદર્શિકાઓમાં દર્શાવાયું છે કે ટેટનું આયોજન રાજ્ય સરકારો દ્વારા કરાશે અને ટેટ સર્ટિફિકેટની માન્યતા ટેટ પાસ કર્યાની તારીખથી 78 વર્ષ સુધીની રહેશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 214.27 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 36,31,977 ડોઝ આપવામાં આવ્યા
ભારતમાં સક્રિય કેસનું ભારણ 50,342 થયું
સક્રિય કેસનું ભારણ હાલમાં 0.11 છે
સાજા થવાનો દર હાલમાં 98.7% નોંધાયો
છેલ્લા 24 કલાકમાં 6,614 દર્દીઓ સાજા થયા, કુલ વધીને 4,39,00,204 દર્દીઓ સાજા થયા
છેલ્લા 24 કલાકમાં ભારતમાં 6,395 નવા કેસ નોંધાયા
દૈનિક પોઝિટિવીટી દર 1.96% પહોંચ્યો
સાપ્તાહિક પોઝિટિવીટી દર હાલમાં 1.88% છે
કુલ 88.80 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 3,21,917 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
પ્રધાનમંત્રીનું કાર્યાલય
પ્રધાનમંત્રીએ ઇઝરાયેલના પ્રધાનમંત્રી સાથે વાત કરી
પ્રધાનમંત્રી શ્રી નરેન્દ્ર મોદીએ ઈઝરાયેલના પ્રધાનમંત્રી મહામહિમ બેન્જામિન નેતન્યાહુ સાથે વાત કરી છે.
એક ટ્વીટમાં, પ્રધાનમંત્રીએ કહ્યું;
"PM @netanyahu સાથે વાત કરી અને બહુપક્ષીય ભારત-ઇઝરાયેલ મિત્રતાને મજબૂત કરવા, નવીનતા ભાગીદારી પર અમારું ધ્યાન વધુ ગાઢ બનાવવા અને સંરક્ષણ અને સુરક્ષામાં અમારા ચાલુ સહકાર પર ચર્ચા કરી."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ કમ્પાઉન્ડ ઈવેન્ટમાં ગોલ્ડ મેડલ જીતવા બદલ પુરુષોની તીરંદાજી ટીમને બિરદાવી
પ્રધાનમંત્રી શ્રી નરેન્દ્ર મોદીએ આજે એશિયન ગેમ્સમાં કમ્પાઉન્ડ ઈવેન્ટમાં ગોલ્ડ મેડલ જીતવા બદલ અભિષેક વર્મા, ઓજસ પ્રવિણ દેવતાલે અને પ્રથમેશ જાવકરની પુરૂષ તીરંદાજી ટીમને અભિનંદન પાઠવ્યા હતા.
પ્રધાનમંત્રી શ્રીએ X પર પોસ્ટ કર્યું હતુઃ
"ભારતીય આર્ચર્સ બધી રીતે! કમ્પાઉન્ડ ઇવેન્ટમાં ગોલ્ડ મેડલ જીતવા બદલ આપણી પુરૂષ તીરંદાજી ટીમ પર ગર્વ છે!
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
ઈસંજીવની', ભારત સરકારની NHAના આયુષ્માન ભારત ડિજિટલ મિશન  સાથે સંકલિત મફત ટેલિમેડિસિન સેવા
ઇસંજીવનીના વપરાશકર્તાઓ તેમનું 14-અંકનું અનન્ય આયુષ્માન ભારત હેલ્થ એકાઉન્ટ  બનાવી શકે છે અને તેનો ઉપયોગ તેમના હાલના આરોગ્ય રેકોર્ડને લિંક કરવા માટે કરી શકે છે.
નેશનલ હેલ્થ ઓથોરિટી એ તેની ફ્લેગશિપ સ્કીમ – આયુષ્માન ભારત ડિજિટલ મિશન  સાથે ઈસંજીવનીના સફળ એકીકરણની જાહેરાત કરી છે. આ એકીકરણ આરોગ્ય અને પરિવાર કલ્યાણ મંત્રાલય ની ટેલીમેડિસિન સેવા eSanjeevaniના વર્તમાન વપરાશકર્તાઓને સરળતાથી તેમનું આયુષ્માન ભારત આરોગ્ય ખાતું  બનાવવા અને તેનો ઉપયોગ પ્રિસ્ક્રિપ્શન્સ, લેબ રિપોર્ટ્સ જેવા તેમના હાલના સ્વાસ્થ્ય રેકોર્ડ્સ વગેરેને લિંક કરવા અને મેનેજ કરવા માટે પરવાનગી આપે છે. વપરાશકર્તાઓ ઇસંજીવની પર ડોકટરો સાથે તેમના આરોગ્ય રેકોર્ડ્સ શેર કરવામાં પણ સક્ષમ હશે જે વધુ સારી રીતે ક્લિનિકલ નિર્ણય લેવામાં અને સંભાળની સાતત્યની ખાતરી કરવામાં મદદ કરશે.
આ એકીકરણના મહત્વ વિશે બોલતા, ડૉ. આર. એસ. શર્મા, સીઈઓ, NHAએ કહ્યું – “ABDMનો ઉદ્દેશ્ય ભારતમાં હાલના ડિજિટલ હેલ્થ સોલ્યુશન્સ અને હિતધારકોમાંના અંતરને દૂર કરવા ડિજિટલ હાઈવે બનાવવાનો છે. ABDM સાથે eSanjeevan નું એકીકરણ એ એક એવું ઉદાહરણ છે કે જ્યાં 22 કરોડ ABHA ધારકો eSanjeevani દ્વારા બનાવવામાં આવેલ તેમના આરોગ્ય રેકોર્ડને તેમની પસંદગીના હેલ્થ લોકરમાં સીધા જ લિંક અને સ્ટોર કરી શકે છે. વપરાશકર્તાઓ ઇસંજીવની પર તેમના અગાઉના લિંક કરેલા હેલ્થ રેકોર્ડને પણ ડોક્ટરો સાથે શેર કરી શકે છે અને સમગ્ર કન્સલ્ટેશન પ્રક્રિયાને પેપર-લેસ બનાવી શકે છે.”
eSanjeevani સેવા બે વેરિઅન્ટમાં ઉપલબ્ધ છે. પહેલું છે ઈસંજીવની આયુષ્માન ભારત-હેલ્થ એન્ડ વેલનેસ સેન્ટર  - ડૉક્ટર-ટુ-ડૉક્ટર ટેલિમેડિસિન સેવા કે જેના દ્વારા HWCની મુલાકાત લેતા લાભાર્થીઓ હબમાં ડૉક્ટરો/હોસ્પિટલ/મેડિકલ કોલેજના નિષ્ણાતો સાથે વર્ચ્યુઅલ રીતે કનેક્ટ થઈ શકે છે જે તૃતીય આરોગ્યસંભાળ સુવિધામાં હોઈ શકે છે. આનાથી સરકાર ગ્રામીણ વિસ્તારો અને અલગ-અલગ સમુદાયોમાં સામાન્ય અને વિશિષ્ટ આરોગ્ય સેવાઓ પૂરી પાડવા સક્ષમ બનાવે છે. બીજો પ્રકાર, eSanjeevani OPD સમગ્ર દેશમાં દર્દીઓની સેવા કરી રહી છે, જે તેમને તેમના ઘરેથી સીધા ડૉક્ટરો સાથે જોડે છે. બંને આવૃત્તિઓ - eSanjeevani AB-HWC અને eSanjeevani OPD એ ABDM પ્લેટફોર્મ સાથે સંકલિત કરવામાં આવી છે.
eSanjeevani ટેલિમેડિસિન પ્લેટફોર્મ હવે અન્ય 40 ડિજિટલ હેલ્થ એપ્લિકેશન સાથે જોડાય છે જેણે તેમનું ABDM એકીકરણ પૂર્ણ કર્યું છે. સાથે મળીને, આ આરોગ્ય તકનીકી સેવાઓ દેશ માટે એક મજબૂત, આંતર-સંચાલિત અને સમાવેશી ડિજિટલ આરોગ્ય ઇકોસિસ્ટમનું નિર્માણ કરી રહી છે. ABDM સંકલિત એપ્લિકેશનો વિશે વધુ માહિતી અહીં મળી શકશે: https://abdm.gov.in/our-partners.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 197
પ્રધાનમંત્રીનું કાર્યાલય
ભારત અને રશિયા વચ્ચે અનૌપચારિક સંમેલન
પ્રધાનમંત્રી નરેન્દ્ર મોદી અને રાષ્ટ્રપતિ વ્લાદિમીર પુતિને 21 મે 2018ના રોજ રશિયાના સોચી શહેર ખાતે તેમની સૌપ્રથમ અનૌપચારિક મુલાકાત યોજી હતી. આ સંમેલનથી બંને નેતાઓને ભારત અને રશિયા વચ્ચેના ઉચ્ચસ્તરીય રાજકીય આદાન-પ્રદાનની પરંપરા જાળવીને આંતરરાષ્ટ્રીય અને પ્રાદેશિક મુદ્દાઓ પર તેમની મૈત્રી વધુ ગાઢ બનાવવાની અને એકબીજાના વિચારોની આપ-લે કરવાની તક મળી.
બંને દેશના નેતાઓ, એ બાબત પર સહમત થયા કે ભારત અને રશિયા વચ્ચેની ખાસ અને વિશેષાધિકૃત વ્યુહાત્મક ભાગીદારી વૈશ્વિક શાંતિ અને સંતુલિતતા માટે ખૂબ જ મહત્વનું પરિબળ છે. તેમણે વિચારોનું આદાન-પ્રદાન કર્યું કે મુક્ત અને ન્યાયપૂર્ણ વિશ્વ નિર્માણમાં યોગદાન કરવા માટે ભારત અને રશિયા પાસે ઘણી મહત્વની ભૂમિકા છે. આ સંદર્ભમાં વૈશ્વિક શાંતિ અને સંતુલન જાળવવા માટે તેમણે બંનેએ એકસમાન જવાબદારીઓ સાથેની મોટી સત્તાઓ તરીકેની એકબીજાની ભૂમિકાને પણ સમજી હતી.
બંને નેતાઓએ મોટાભાગના આંતરરાષ્ટ્રીય મુદ્દાઓ પર ઊંડાણપૂર્વક ચર્ચા હાથ ધરી હતી. તેઓ બહુપક્ષીય વિશ્વવ્યવસ્થાના નિર્માણના મહત્વ અંગે સહમત થયા હતા. તેમણે ઇન્ડો-પેસિફિક પ્રદેશ સહિત એક-બીજા સાથે ચર્ચા વિચારણા અને સહયોગને વધુ ગાઢ બનાવવાનો નિર્ણય કર્યો હતો. પ્રધાનમંત્રી મોદી અને રાષ્ટ્રપતિ પુતિન સંયુક્ત રાષ્ટ્ર, એસસીઓ, બ્રિક્સ અને જી-20 જેવી બહુપક્ષીય સંસ્થાઓના માધ્યમથી એક સાથે મળીને કામ કરવા અંગે પણ સહમત થયા હતા.
બંને નેતાઓએ આતંકવાદ અને ઉગ્રવાદ અંગે ચિંતા વ્યક્ત કરી હતી અને તમામ સ્વરૂપમાં અને અભિવ્યક્તિમાં રહેલા આતંકવાદને નાથવા માટે તેમની પ્રતિબદ્ધતા વ્યક્ત કરી હતી. આ સંદર્ભમાં તેમણે અફઘાનિસ્તાનમાં એક એવું વાતાવરણ કે જે આતંકવાદના ભયથી મુક્ત હોય તેમાં શાંતિ અને સંતુલન હોય તેનું નિર્માણ કરવાના મહત્ત્વને ટેકો આપ્યો હતો અને આ ઉદ્દેશ્યને પરિપૂર્ણ કરવા માટે સાથે મળીને કામ કરવા અંગે સહમત થયા હતા.
બંને નેતાઓએ રાષ્ટ્રીય વિકાસના આયોજનો અને પ્રાથમિકતાઓ અંગે પોતાના વિચારોનું આદાન-પ્રદાન કર્યું હતું. તેમણે ઊંડા વિશ્વાસ, પારસ્પરિક આદર અને શુભ હિત અંગે સંતોષ વ્યક્ત કર્યો કે જે ભારત અને રશિયાના સંબંધોને વ્યાખ્યાયિત કરે છે. જૂન 2017માં સેંટ પીટ્સબર્ગમાં યોજાયેલી છેલ્લી દ્વિપક્ષીય બેઠકથી પ્રારંભ થયેલ હકારાત્મક ગતિ અંગે તેમનો સંતોષ વ્યક્ત કરતા બંને નેતાઓએ પોત-પોતાના અધિકારીઓને આ વર્ષેનાં અંતમાં ભારતમાં યોજાનારા આગામી સંમેલન માટે મજબુત પરિણામો પ્રાપ્ત કરવા અંગે પણ દિશાનિર્દેશો આપ્યા હતા.
બંને દેશના નેતાઓ વેપાર અને રોકાણમાં મોટી સંખ્યામાં સુમેળ સાધી શકાય તે માટે ભારતના નીતિ આયોગ અને રશિયાના આર્થિક વિકાસ મંત્રાલય વચ્ચે વ્યુહાત્મક આર્થિક ભાગીદારીનું નિર્માણ કરવા માટે સહમત થયા હતા. ઊર્જા ક્ષેત્રમાં વધી રહેલા સહયોગની તેમણે સંતોષપૂર્વક નોંધ લીધી અને આ સંદર્ભમાં આવતા મહીને ગેઝપ્રોમ અને ગેઈલ વચ્ચેના લાંબા સમયની સમજૂતી અંતર્ગત એલએનજીના સૌપ્રથમ કન્સાઈનમેન્ટને આવકાર્યું હતું. બંને નેતાઓએ લાંબા સમયથી પડી રહેલા સૈન્ય, સુરક્ષા અને ન્યુક્લીયર ઊર્જાના ક્ષેત્રમાં રહેલી ભાગીદારીના મહત્વનો પણ પુનરોચ્ચાર કર્યો હતો અને આ ક્ષેત્રોમાં ચાલી રહેલા વર્તમાન સહયોગનો તેમણે સત્કાર કર્યો હતો.
બંને નેતાઓએ બે નેતાઓ વચ્ચે યોજાતા વાર્ષિક સંમેલન ઉપરાંત નેતૃત્વ સ્તર પર વધારાની પ્રવૃત્તિ તરીકે અનૌપચારિક મુલાકાત યોજવાના આ વિચારને પણ આવકાર્યો હતો.
પ્રધાનમંત્રીએ રાષ્ટ્રપતિ પુતિનને આ વર્ષમાં પાછળથી યોજાનાર 19માં વાર્ષિક સંમેલનમાં ભાગ લેવા પધારવાનું આમંત્રણ પાઠવ્યું હતું.
NP/J.khunt/GP/RP
(Visitor Counter : 192
પ્રધાનમંત્રીનું કાર્યાલય
પ્રધાનમંત્રીએ રસીકરણ અભિયાન માટે ડોકટરો, નર્સો અને આરોગ્ય સંભાળ કાર્યકરોની ભૂમિકાની પ્રશંસા કરી
પ્રધાનમંત્રી શ્રી નરેન્દ્ર મોદીએ રસીકરણ અભિયાનના 1 વર્ષ પૂરા થવા પર રસીકરણ અભિયાન સાથે સંકળાયેલા દરેક વ્યક્તિને સલામ કરી છે. પ્રધાનમંત્રીએ રસીકરણ અભિયાન માટે ડોકટરો, નર્સો અને આરોગ્ય સંભાળ કર્મીઓની ભૂમિકાની પ્રશંસા કરી છે. તેમણે એમ પણ કહ્યું કે ભારતના રસીકરણ કાર્યક્રમે કોવિડ-19 સામેની લડાઈમાં મોટી તાકાત ઉમેરી છે.
MyGovIndia દ્વારા કરવામાં આવેલા ટ્વીટના જવાબમાં, શ્રેણીબદ્ધ ટ્વીટ્સમાં પ્રધાનમંત્રીએ કહ્યું;
"આજે આપણે #1YearOfVaccineDriveને ચિહ્નિત કરીએ છીએ.
રસીકરણ અભિયાન સાથે સંકળાયેલા દરેક વ્યક્તિને હું સલામ કરું છું.
આપણા રસીકરણ કાર્યક્રમે કોવિડ-19 સામેની લડાઈમાં મોટી તાકાત ઉમેરી છે, જે જીવન બચાવવા અને આજીવિકાનું રક્ષણ કરવા તરફ દોરી ગયો છે.
આ સાથે જ, આપણા ડોકટરો, નર્સો અને આરોગ્ય સંભાળ કર્મીઓની ભૂમિકા અસાધારણ છે. જ્યારે આપણે દૂરના વિસ્તારોમાં રસીકરણ કરતા લોકોની ઝલક જોઈએ છીએ, અથવા આપણા આરોગ્યસંભાળ કર્મચારીઓ ત્યાં રસી લેતા હોય છે, ત્યારે આપણું હૃદય અને મન ગર્વથી ભરાઈ જાય છે.
રોગચાળા સામે લડવાનો ભારતનો અભિગમ હંમેશા વિજ્ઞાન આધારિત રહેશે. આપણા સાથી નાગરિકોને યોગ્ય કાળજી મળી રહે તે સુનિશ્ચિત કરવા માટે અમે સ્વાસ્થ્ય માળખામાં પણ વધારો કરી રહ્યા છીએ.
ચાલો આપણે બધા કોવિડ-19 સંબંધિત પ્રોટોકોલને અનુસરતા રહીએ અને રોગચાળાને દૂર કરીએ."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
પ્રધાનમંત્રીનું કાર્યાલય
પ્રધાનમંત્રીએ લોકોને ચેટી ચાંદ પર શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ચેટી ચાંદ પર લોકોને શુભેચ્છા પાઠવી છે.
એક ટ્વીટમાં પ્રધાનમંત્રીએ કહ્યું;
"ચેટી ચાંદની સૌને શુભેચ્છા."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
મંકીપોક્સ અપડેટ: દિલ્હી કેસ
NIV પુણે દ્વારા કરાયેલું નિદાન દિલ્હી નિવાસીમાં મંકીપોક્સની પુષ્ટિ કરે છે
દિલ્હીની લોક નાયક હોસ્પિટલના આઇસોલેશન સેન્ટરમાં દર્દી સ્વસ્થ થઈ રહ્યો છે
DGHS દ્વારા આજે ઉચ્ચ સ્તરીય સમીક્ષા બેઠક
દિલ્હીના રહેવાસી 34 વર્ષીય પુરુષને મંકીપોક્સના શંકાસ્પદ કેસ તરીકે લોક નાયક હોસ્પિટલમાં અલગ રાખવામાં આવ્યો હતો. નિદાનની પુષ્ટિ નેશનલ ઇન્સ્ટિટ્યૂટ ઓફ વાયરોલોજી , પુણે દ્વારા કરવામાં આવી છે. દર્દી હાલમાં લોક નાયક હોસ્પિટલમાં નિયુક્ત આઇસોલેશન સેન્ટરમાં સાજો થઈ રહ્યો છે. કેસના નજીકના સંપર્કોની ઓળખ કરવામાં આવી છે તેઓ MoHFW માર્ગદર્શિકા મુજબ ક્વોરેન્ટાઇન હેઠળ છે. વધુ જાહેર આરોગ્ય દરમિયાનગીરીઓ જેમ કે ચેપના સ્ત્રોતની ઓળખ, ઉન્નત સંપર્ક ટ્રેસિંગ, ખાનગી પ્રેક્ટિશનરોનું પરીક્ષણ સંવેદનશીલતા વગેરે હાથ ધરવામાં આવ્યા છે. DGHS દ્વારા આજે બપોરે 3 વાગ્યે પરિસ્થિતિની ઉચ્ચ સ્તરીય સમીક્ષાનું આયોજન કરવામાં આવ્યું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 111
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 194.44 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 7.45 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,94,44,47,825
|
|
બાકી ઉપલબ્ધ
|
|
7,45,81,680
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 194.44 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 7.45 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 87
સ્વાસ્થ્ય અને પરિવાર કલ્યાણ મંત્રાલય
ભારત સરકારે રાજ્યો/કેન્દ્રશાસિત પ્રદેશોને આજદિન સુધીમાં રસીના 17.35 કરોડ કરતાં વધારે ડોઝ વિનામૂલ્યે આપ્યા
રસીકરણ પ્રક્રિયા આગળ વધારવા માટે રાજ્યો/કેન્દ્રશાસિત પ્રદેશો પાસે હજુ પણ 90 લાખથી વધારે ડોઝ ઉપલબ્ધ
રાજ્યો/કેન્દ્રશાસિત પ્રદેશોને આગામી 3 દિવસમાં 10 લાખ કરતાં વધારે ડોઝ પ્રાપ્ત થશે
કોવિડ-19 મહામારી સામેની જંગમાં ભારત સરકાર “સંપૂર્ણ સરકાર”ના અભિગમ સાથે તમામ રાજ્યો અને કેન્દ્રશાસિત પ્રદેશોના સહયોગથી સતત અગ્રમોરચે રહીને સ્થિતિને સંભાળી રહી છે. ભારત સરકારની પાંચ મુદ્દાની આ વ્યૂહનીતિમાં કોવિડ વિરોધી રસીકરણની કવાયત એક અભિન્ન હિસ્સો રચે છે .
દેશભરમાં કોવિડ-19 રસીકરણ માટે ઉદારીકૃત અને પ્રવેગિત તબક્કા-3ની વ્યૂહનીતિનો 1 મે 2021થી પ્રારંભ કરવામાં આવ્યો છે. સંભવિત લાભાર્થીઓ સીધા જ CoWIN પોર્ટલ  પર જઇને અથવા આરોગ્યસેતૂ એપ્લિકેશનના માધ્યમથી રસીકરણ માટે નોંધણી કરાવી શકે છે.
આજદિન સુધીમાં ભારત સરકારે તમામ રાજ્યો/કેન્દ્રશાસિત પ્રદેશોને રસીના 17.35 કરોડથી વધારે  ડોઝ વિનામૂલ્યે આપ્યા છે. આમાંથી રસીના બગાડ સહિત 16,44,77,100 ડોઝનો વપરાશ થયો છે .
રાજ્યો/કેન્દ્રશાસિત પ્રદેશો રસીકરણની પ્રક્રિયા આગળ વધારી શકે તે માટે તેમની પાસે કોવિડની રસીના 90 લાખ કરતાં વધારે ડોઝ  હજુ પણ ઉપલબ્ધ છે. નેગેટિવ બેલેન્સ દર્શાવી રહેલા રાજ્યો બગાડ સહિત કુલ વપરાશની સંખ્યા તેમને પૂરાં પાડવામાં આવતા રસીના ડોઝ કરતા વધારે બતાવી રહ્યાં છે કારણ કે તેમણે સશસ્ત્ર દળોને પૂરાં પાડેલા પૂરવઠાને સાથે ગણ્યો નથી.
આ ઉપરાંત, આગામી 3 દિવસમાં રાજ્યો/કેન્દ્રશાસિત પ્રદેશોને રસીના 10 લાખ કરતાં વધારે  ડોઝ પ્રાપ્ત થઇ જશે.
સંચાર અને સુચના પ્રૌદ્યોગિકી મંત્રાલય
પ્રધાનમંત્રી શ્રી નરેન્દ્ર મોદી સોમવારે 10 ઓગસ્ટના રોજ આંદામાન અને નિકોબાર ટાપુઓ ને શ્રેષ્ઠ કનેક્ટિવિટી પ્રદાન કરતાં સબમરિન કેબલ કનેક્ટિવિટી પ્રોજેક્ટનું ઉદ્ઘાટન કરશે
આંદામાન અને નિકોબારના ટાપુઓને હાઈ-સ્પીડ બ્રોડબેન્ડ કનેક્ટિવિટી મળશે
ચેન્નાઈ-પોર્ટ બ્લેર તથા પોર્ટબ્લેર અને 7 ટાપુઓ વચ્ચે આશરે 2300 કિલોમીટરની લંબાઈ ધરાવતા અંડર સી ઓપ્ટિકલ ફાઇબર કેબલ પાથરવામાં આવ્યાં
ઇ-ગવર્નન્સ, પ્રવાસન અને ઇન્ફોર્મેશન ટેકનોલોજીને મોટું પ્રોત્સાહન મળશે
પ્રધાનમંત્રી શ્રી નરેન્દ્ર મોદી 10 ઓગસ્ટ, 2020ના રોજ ચેન્નાઈ અને પોર્ટ બ્લેરને જોડતા સબમિરન ઓપ્ટિકલ ફાઇબર કેબલ નું વીડિયો કોન્ફરન્સિંગના માધ્યમથી ઉદ્ઘાટન કરશે અને દેશને અર્પણ કરશે. સબમરિન કેબલ પોર્ટ બ્લેરને સ્વરાજ દ્વીપ , લિટલ આંદામાન, કાર નિકોબાર, કમોરટા, ગ્રેટ નિકોબાર, લોંગ આઇલેન્ડ અને રંગાટ સાથે પણ જોડશે. આ જોડાણ ભારતના અન્ય રાજ્યોની જેમ આંદામાન અને નિકોબાર ટાપુઓને વધારે ઝડપી અને વધુ વિશ્વસનીય મોબાઇલ અને લેન્ડલાઇન ટેલીકોમ સેવાઓ પ્રદાન કરવા સક્ષમ બનાવશે. આ પ્રોજેક્ટનો શિલાન્યાસ આદરણીય પ્રધાનમંત્રીએ પોર્ટ બ્લેરમાં 30 ડિસેમ્બર, 2018ના રોજ કર્યું હતું.
એકવાર પ્રોજેક્ટનું ઉદ્ઘાટન થયા પછી, સબમરિન ઓએફસી ચેન્નાઈ અને પોર્ટ બ્લેર વચ્ચે 2 x 200 ગિગાબિટ્સ પ્રતિ સેકન્ડ  અને પોર્ટ બ્લેર અને અન્ય ટાપુઓ વચ્ચે 2 x 100 Gbps બેન્ડવિડ્થ પ્રદાન કરશે. આ ટાપુઓને વિશ્વસનીય, મજબૂત અને હાઇ-સ્પીડ ટેલીકોમ અને બ્રોડબેન્ડ સુવિધાઓની જોગવાઈ ગ્રાહકોના દ્રષ્ટિકોણથી તેમજ વ્યૂહાત્મક અને વહીવટી કારણોસર સીમાચિહ્નરૂપ સફળતા બની રહેશે. 4જી મોબાઇલ સેવાઓમાં પણ મોટો સુધારો થશે, જે મર્યાદિત બેકહૉલ બેન્ડવિડ્થને કારણે મર્યાદિત હતી.
ટેલીકોમ અને બ્રોડબેન્ડ કનેક્ટિવિટી વધવાથી આ ટાપુઓમાં પ્રવાસનને વેગ મળશે અને રોજગારીનું સર્જન થશે, જેથી અર્થતંત્રને પ્રોત્સાહન મળશે અને જીવનધોરણ સુધરશે. વધારે સારી કનેક્ટિવિટીથી ઇ-ગવર્નન્સ સેવાઓ સરળતાપૂર્વક પ્રદાન કરી શકાશે, જેમ કે, ટેલીમેડિસિન અને ટેલી-એજ્યુકેશન. જ્યારે નાનાં ઉદ્યોગસાહસોને ઇ-કોમર્સમાં તકોમાંથી ફાયદો થશે, ત્યારે શૈક્ષણિક સંસ્થાઓ ઇ-લર્નિંગ અને જ્ઞાનની વહેંચણી માટે બેન્ડવિડ્થની સંવર્ધિત ઉપલબ્ધતાનો ઉપયોગ કરશે. બિઝનેસ પ્રોસેસ આઉટસોર્સિંગ સેવાઓ તથા અન્ય મધ્યમ અને મોટા ઉદ્યોગસાહસોને પણ શ્રેષ્ઠ જોડાણના ફાયદા મળશે.
આ પ્રોજેક્ટને સંચાર મંત્રાલયના ટેલીકમ્યુનિકેશન્સ વિભાગ અંતર્ગત યુનિવર્સલ સર્વિસ ઓબ્લિગેશન ફંડ  દ્વારા ભારત સરકારનું ફંડ પ્રાપ્ત થાય છે. જ્યારે આ પ્રોજેક્ટનો અમલ ભારત સંચાર નિગમ લિમિટેડ  કરે છે, ત્યારે ટેલીકમ્યુનિકેશન્સ કન્સલ્ટન્ટ્સ ઇન્ડિયા લિમિટેડ  ટેકનિકલ સલાહકાર છે. આશરે 2300 કિલોમીટરની લંબાઈ ધરાવતી સબમરિન ઓએફસી કેબલ આશરે રૂ. 1224 કરોડનાં ખર્ચે પાથરવામાં આવ્યા છે અને આ પ્રોજેક્ટ સમયસર પૂર્ણ થયો છે.
SD/BT
(Visitor Counter : 111
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 220.62 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 79,529 ડોઝ આપવામાં આવ્યા
ભારતમાં સક્રિય કેસનું ભારણ 1,797 થયું
સક્રિય કેસનું ભારણ હાલમાં 0.01% છે
સાજા થવાનો દર હાલમાં 98.81% નોંધાયો
છેલ્લા 24 કલાકમાં 96 દર્દીઓ સાજા થયા, કુલ વધીને 4,41,51,315 દર્દીઓ સાજા થયા
છેલ્લા 24 કલાકમાં ભારતમાં 114 નવા કેસ નોંધાયા
દૈનિક પોઝિટિવીટી દર 0.08% પહોંચ્યો
સાપ્તાહિક પોઝિટિવીટી દર હાલમાં 0.08% છે
કુલ 91.68 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,38,820 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 84
મંત્રીમંડળ
મંત્રીમંડળે બિમ્સ્ટેક ગ્રિડ ઇન્ટરકનેક્શનની સ્થાપના માટે “એમઓયુના હસ્તાક્ષર અને બહાલી”ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં “બિમ્સ્ટેક ગ્રિડ કનેક્શન સ્થાપિત કરવા માટે થયેલા સમજૂતીકરાર” પર હસ્તાક્ષર કરવા વીજ મંત્રાલયની દરખાસ્તને મંજૂરી આપી હતી. તેના પર બિમ્સ્ટેકના ઊર્જા મંત્રીઓની ત્રીજી બેઠકમાં સભ્ય રાષ્ટ્રો દ્વારા હસ્તાક્ષર કરવામાં આવશે. આ બેઠક ટૂંક સમયમાં નેપાળમાં યોજાશે.
પૃષ્ઠભૂમિ
બેંગાલ ઇનિશિયેટિવ ફોર મલ્ટિ-સેક્ટરલ ટેકનિકલ એન્ડ ઇકોનોમિક કોઓપરેશન  આંતરરાષ્ટ્રીય સંગઠન છે, જેમાં દક્ષિણ એશિયા અને દક્ષિણ પૂર્વ એશિયાના સભ્ય રાષ્ટ્રો સંકળાયેલા છે, જેમ કે બાંગ્લાદેશ, ભારત, મ્યાનમાર, શ્રીલંકા, થાઇલેન્ડ, ભૂટાન અને નેપાળ. “બિમ્સ્ટેકમાં ઊર્જા સહકાર માટે કાર્યયોજના” 4 ઓક્ટોબર, 2005ના રોજ નવી દિલ્હીમાં આયોજિત બિમ્સ્ટેક એનર્જી મિનિસ્ટર્સની પ્રથમ કોન્ફરન્સમાં બની હતી. "બિમ્સ્ટેક ટ્રાન્સ-પાવર એક્સચેન્જ એન્ડ ડેવલપમેન્ટ પ્રોજેક્ટ" હેઠળ આ યોજનામાં એવો નિર્ણય લેવાયો હતો કે થાઇલેન્ડના નેતૃત્વમાં ટાસ્ક ફોર્સ સભ્યો રાષ્ટ્રોના પ્રતિનિધિઓ સાથે ગ્રિડ કનેક્શન્સ માટે ડ્રાફ્ટ એમઓયુ પર રિપોર્ટ આપશે. ટ્રાન્સ-પાવર એક્સચેન્જ પર બિમ્સ્ટેક માટે ટાસ્ક ફોર્સની કુલ પાંચ બેઠકો યોજવામાં આવી હતી અને બિમ્સ્ટેક ગ્રિડ કનેક્શનની સ્થાપના માટે ડ્રાફ્ટ એમઓયુને ટાસ્ક ફોર્સે 16 માર્ચ, 2015ના રોજ અંતિમ ઓપ આપ્યો હતો.
બિમ્સ્ટેક લીડર્સ રીટ્રિટ 2016 ગોવામાં 16 ઓક્ટોબર, 2016નાં રોજ યોજવામાં આવી હતી, જેમાં નેતાઓએ બિમ્સ્ટેક ગ્રિડ કનેક્શન પર એમઓયુ પર ઝડપથી હસ્તાક્ષર કરવાનો નિર્ણય લીધો હતો. તેના પરિણામે 11-12 જાન્યુઆરી, 2017ના રોજ આયોજિત ઊર્જા પર બિમ્સ્ટેકનાં વરિષ્ઠ અધિકારીઓની 4થી બેઠક દરમિયાન એમઓયુની ચર્ચા થઈ હતી અને તેને અંતિમ ઓપ આપવામાં આવ્યો હતો.
અસર
આ એમઓયુ બિમ્સ્ટેક વિસ્તારમાં મહત્તમ અને તાર્કિક પાવર ટ્રાન્સમિશનને પ્રોત્સાહન આપવા વીજળીમાં વેપાર માટે ગ્રિડ ઇન્ટરકનેક્શનના અમલીકરણ માટે સહકાર આપવા પક્ષો માટે વિસ્તૃત માળખાગત કાર્ય પ્રદાન કરશે. આ એમઓયુમાં નીચેની બાબતો સુલભ કરશેઃ
(- સંબંધિત પક્ષોના કાયદા, નિયમો અને નિયમનોને આધિન સંપૂર્ણે તટસ્થપણે પારસ્પરિક લાભ માટે વિસ્તારમાં ઊર્જાના સ્ત્રોતોનો મહત્તમ ઉપયોગ કરવો;
- પ્રાદેશિક વીજ નેટવર્ક વિકસાવી જરૂરી વીજ વ્યવસ્થાની કાર્યદક્ષ, આર્થિક અને સુરક્ષિત કામગીરીને પ્રોત્સાહન;
- વિસ્તારમાં ક્ષમતા સંવર્ધન માટે મહત્તમ મૂડીરોકાણની જરૂરિયાત; અને
- વિદેશી ઇન્ટરકનેક્શન મારફતે વીજ આદાનપ્રદાન.
પ્રધાનમંત્રીનું કાર્યાલય
પ્રધાનમંત્રીએ મહાત્મા ગાંધી અને લાલ બહાદુર શાસ્ત્રીને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ મહાત્મા ગાંધી અને લાલ બહાદુર શાસ્ત્રીને તેમની જન્મજયંતી પર શ્રદ્ધાંજલિ અર્પણ કરી હતી.
પ્રધાનમંત્રીએ કહ્યું કે, “ગાંધીજીની શાંતિ, સૌહાર્દ અને ભાઇચારા પ્રત્યેની કટિબદ્ધતા અતૂટ રહી. એમણે એક એવી દુનિયાની કલ્પના કરી કે જ્યાં ગરીબમાં ગરીબ વ્યક્તિ સશક્ત હોય. એમના આદર્શો આપણા માટે માર્ગદર્શક છે. #Gandhi150”
લાલ બહાદુર શાસ્ત્રી માટે પ્રધાનમંત્રીએ કહ્યું હતું કે, ભારત શાસ્ત્રીજીના અમૂલ્ય યોગદાનને ક્યારેય નહીં ભુલે. તેઓ એક એવા આદર્શવાદી હતા, જે પોતાના આદર્શો અને સિદ્ધાંતોથી કોઇ પણ કિંમતે વિચલિત ન ન થયા.
DK/GP/RP
(Visitor Counter : 140